**Førehandsvarsel om oppfølging av mogeleg brot på driveplikta**

Vi viser til brev til deg om driveplikt for landbrukseigedomen gnr. …. bnr. ………… datert……., og brev med påminning om driveplikta datert ……………… . Vi kan ikkje sjå å ha motteke tilbakemelding med opplysningar om drifta på din eigedom. Fristen i siste brev var sett til………… .

Landbrukskontoret har hatt ein gjennomgang av kva landbrukseigedomar i kommunen det heilt eller delvis vert søkt om produksjonstilskot på. Vi kan ikkje sjå at det vart søkt om areal- og kulturlandskapstilskot på din eigedom sist søknadsomgang (ikkje søkt). / Vi kan ikkje sjå at det vart søkt om areal- og kulturlandskapstilskot på alt jordbruksarealet på din eigedom sist søknadsomgang (delvis søkt).

Du skal ha motteke informasjon om driveplikta, tilbakemeldingsskjema for korleis jordbruksareala på eigedomen vert drive, skjema for søknad om fritak frå driveplikta og skjema for søknad om dispensasjon frå kravet om 10-årig leigeavtale ved bortleige av jordbruksareal.

Du får no ein ny frist for å komme med tilbakemelding. Den nye fristen er: **(fjorten dagar)** .

Dersom vi då ikkje har motteke svar som kan stadfeste at driveplikta er oppfylt, eller grunngjeven søknad om fritak eller lemping på vilkåra for å oppfylle driveplikta, må kommunen fylgje opp dette som eit mogeleg brot på driveplikta jf. §8 i jordlova.

Har du spørsmål, ta kontakt med landbrukskontoret i kommunen. Ynskjer du å komme med ei uttale i saka send den til ………………….

**Regelverk**

Reglane som gjeld driveplikta finn du i jordlova og i rundskrivet frå Landbruks- og matdepartementet M-2021-2.

Det går fram av **§ 1 i jordlova** at:

*Føremålet med reglane i lova er å leggje tilhøva slik til rette at jordviddene i landet med skog og fjell og alt som høyrer til (arealressursane), kan verte brukt på den måten som er mest gagnleg for samfunnet og dei som har yrket sitt i landbruket.*

*Arealressursane bør disponerast på ein måte som gir ein tenleg, variert bruksstruktur ut frå samfunnsutviklinga i området og med hovudvekt på omsynet til busetjing, arbeid og driftsmessig gode løysingar.*

*Ein samfunnsgagnleg bruk inneber at ein tek omsyn til at ressursane skal disponerast ut frå framtidige generasjonar sine behov. Forvaltinga av arealressursane skal vere miljøforsvarleg og mellom anna ta omsyn til vern om jordsmonnet som produksjonsfaktor og ta vare på areal og kulturlandskap som grunnlag for liv, helse og trivsel for menneske, dyr og planter.*

I jordlova *«****§ 8.Driveplikt»*** står det:

*Jordbruksareal skal drivast. Driveplikta gjeld for heile eigartida. Ny eigar må innan eitt år ta stilling til om han eller ho vil drive eigedomen sjølv eller leige bort jordbruksarealet etter føresegnene i andre ledd.*

*Driveplikta kan oppfyllast ved at arealet vert leigd bort. Det er ein føresetnad for at driveplikta er oppfylt ved bortleige at leigeavtala er på minst 10 år om gongen utan høve for eigaren til å seie ho opp. Avtala må føre til driftsmessig gode løysingar og vere skriftleg. Avtaler som fører til driftsmessig uheldige løysingar, kan følgjast opp som brot på driveplikta. Eigaren må sende kopi av avtala til kommunen. Ei leigeavtale som er i strid med andre eller tredje punktum, kan ikkje gjerast gjeldande mellom partane eller i høve til offentlege styresmakter.*

*Finn departementet at jordbruksarealet ikkje vert drive, kan eigaren påleggjast å leiga jorda bort for ei tid av inntil 10 år, eller at jorda skal plantast til med skog, eller tiltak av omsyn til kulturlandskapet.»*

Det må også nemnast at dersom vilkåra i § 8 eller vedtak fatta i medhald av paragrafen vert brote, kan statsforvaltaren pålegge tvangsgebyr. Dette går fram av § 20 som lyder slik:

**§ 20.*Tvangsgebyr***

*Tvangsgebyr kan fastsetjast når brot mot lova sjølv eller vedtak etter lova er oppdaga. Tvangsgebyret kan innkrevjast frå den frist departementet har sett for retting av tilhøvet. Tvangsgebyr kan og fastsetjast på førehand. Det kan fastsetjast at tvangsgebyr aukar så lenge det ulovlege tilhøvet varer ved, eller at det forfell for kvart brot.*

*Tvangsgebyret er tvangsgrunnlag for utlegg.*

**For meir informasjon om driveplikta:**

<https://lovdata.no/dokument/NL/lov/1995-05-12-23>

<https://www.regjeringen.no/no/dokumenter/m-22021-driveplikt-omdisponering-og-deling-etter/id2849409/>

Med helsing